SUDERINTA

Šakių rajono savivaldybės

švietimo ir sporto skyriaus

vedėja V.Pranckevičienė

**ŠAKIŲ RAJONO SAVIVALDYBĖS MOKYTOJŲ METODINĖS**

**VEIKLOS NUOSTATAI**

1. **BENDROSIOS NUOSTATOS**
2. Nuostatai reglamentuoja rajono savivaldybės mokytojų ir kitų ugdymo įstaigose dirbančių

pedagogų metodinę veiklą. Nuostatai reglamentuoja metodinės veiklos tikslą, uždavinius, metodinės veiklos organizavimą ir koordinavimą, mokyklų metodinių grupių, mokyklos metodinės tarybos, metodinių būrelių, rajono metodinės tarybos funkcijas, struktūrą, narių teises, pareigas ir atsakomybę, ryšius su socialiniais partneriais, nuostatų keitimą

1. Metodinė veikla grindžiama humaniškumo, demokratiškumo, viešumo ir atsinaujinimo

principais bei vadybos profesionalumu, pedagogine iniciatyva ir bendradarbiavimu.

1. Metodinę veiklą reglamentuoja Lietuvos Respublikos Švietimo įstatymas,

rekomendacijos mokytojų metodinei veiklai organizuoti, mokyklų nuostatai, kiti švietimą reglamentuojantys teisės aktai.

1. Šiame dokumente vartojamos sąvokos:
   * **Metodinė veikla** - nuolatinė, kryptinga mokytojų, mokyklų vadovų bei kitų specialistų

organizuota veikla, vienijanti juos pagal veiklos ir ugdymo sritis, skirta kvalifikacijai ir praktinei veiklai tobulinti keičiantis gerąja pedagogine patirtimi, naujausia metodine bei dalykine informacija.

* **Metodinė grupė –** ugdymo įstaigoje veikianti mokytojų grupė, sudaryta pagal ugdymo

koncentrą, klasę, sritį ar dalyką arba laikinai suburta tam tikrai pedagoginei problemai spręsti.

* **Mokyklos metodinė taryba** - mokykloje veikianti mokytojų grupė, organizuojanti ir

koordinuojanti metodinių grupių veiklą, o mažoje mokykloje dirbanti kaip metodinė grupė.

* **Metodinis būrelis** – savivaldybės teritorijoje veikianti mokytojų grupė, sudaryta iš

įvairių ugdymo įstaigų mokytojų, vykdant i dalyko( ų) ar ugdymo srities ugdymo turinio ir metodikos naujovių bei gerosios patirties sklaidą.

* **Rajono metodinė taryba** - mokyklų steigėjo teritorijoje veikiantis metodinių būrelių vadovų ir kitų aktyvių mokytojų susivienijimas, koordinuojantis metodinių būrelių veiklą. Rajono metodinė taryba gali turėti savo nuostatus.
* **Metodinė priemonė** - mokytojų ar kitų autorių parengta medžiaga, kurioje perteikiama

ugdymo patirtis, rekomenduojama medžiaga mokymui ir mokymuisi.

* **Mokymo priemonės** - ugdymo procese naudojamos vaizdinės, techninės, demonstracinės,

laboratorinės priemonės, prietaisai, medžiagos, mokomosios kompiuterinės priemonės, specialiųjų poreikių mokinių ugdymui naudojamos originalios ir pritaikytos mokymo priemonės.

* **Kvalifikacijos tobulinimas** - tai tikslingas, nenutrūkstamas, sistemingas procesas,

apimantis kvalifikacijos tobulinimo programų rengimą, jų įgyvendinimą bei gerosios patirties

sklaidą.

**II. METODINĖS VEIKLOS TIKSLAI IR UŽDAVINIAI**

6. Metodinės veiklos tikslas - siekti nuolatinio mokytojų profesinės kompetencijos augimo

ir švietimo proceso veiksmingumo užtikrinimo.

7. Metodinės veiklos uždaviniai:

7.1. skatinti metodinį ir dalykinį mokytojų bendradarbiavimą;

7.2. skleisti pedagogines ir metodines naujoves, dalintis gerąja pedagogine patirtimi,

skatinti ją;

7.3. tobulinti mokytojų profesinį meistriškumą, užtikrinantį ugdymo proceso organizavimo

kokybę, mokyklos bendruomenės telkimą, savikūrą.

**III. METODINĖS VEIKLOS ORGANIZAVIMAS, REGLAMENTAVIMAS IR**

**KOORDINAVIMAS**

8. Metodinė veikla organizuojama švietimo ugdymo įstaigose bei Šakių rajono savivaldybės švietimo ir sporto skyriuje.

9. Mokyklose veikia metodinės grupės ir mokyklos metodinė taryba. Mokykloje, kurioje

dirba mažiau kaip 10 mokytojų, metodinę veiklą vykdo metodinė grupė.

10. Mokyklų metodinių grupių bei mokyklos metodinės tarybos veikla įteisinama ir

reglamentuojama mokyklos nuostatuose arba mokyklos vadovo patvirtintuose mokyklos metodinės

veiklos nuostatuose.

11. Rajono savivaldybėje veikia metodiniai būreliai ir rajono metodinė taryba, kurie

organizuoja rajono savivaldybės mokytojų metodinę veiklą pagal patvirtintus nuostatus. Šie

nuostatai suderinti su rajono metodinės tarybos pirmininku, rajono savivaldybės administracijos Švietimo ir sporto skyriaus vedėja.

12. Metodiniai būreliai ir rajono metodinė taryba veikia prie Šakių rajono savivaldybės švietimo ir sporto skyriaus. Rajono savivaldybės metodinių būrelių ir rajono metodinės tarybos veiklą kuruoja

Savivaldybės administracijos Švietimo ir sporto skyrius.

13. Metodinių grupių, mokyklų metodinių tarybų, metodinių būrelių, rajono metodinės

tarybos veiklai vadovauja išrinkti pirmininkai.

14. Mokyklos ir rajono metodinės tarybos sudaromos ne trumpesniam, kaip trejų metų

laikotarpiui.

**V. METODINIŲ GRUPIŲ, BŪRELIŲ, METODINĖS TARYBOS FUNKCIJOS**

**15. Metodinės grupės funkcijos:**

15.1. nagrinėja ugdymo turinio planavimo ir įgyvendinimo, vertinimo ir įsivertinimo

strategijų įgyvendinimo klausimus, nustato grupių metodinės veiklos prioritetus;

15.2. nagrinėja dalykų ugdymo programas, aprobuoja mokomųjų dalykų teminius planus ir

teikia rekomendacijas mokyklos vadovui dėl jų tvirtinimo;

15.3. nagrinėja mokinių ugdymo sėkmingumą ir jų pasiekimus;

15.4. konsultuoja dėl pedagoginių problemų sprendimo būdų ir darbo metodikų;

15.5. teikia siūlymus metodinės veiklos organizavimo klausimais mokyklos metodinei

tarybai, jo pavaduotojams ugdymui, ugdymą organizuojančių skyrių vedėjams, mokytojų tarybai.

**16. Mokyklos metodinės tarybos funkcijos:**

16.1. kartu su mokyklos vadovu, jo pavaduotojais ugdymui, ugdymą organizuojančiais

skyrių vedėjais nustato mokytojų metodinės tarybos veiklos prioritetus mokykloje;

16.2. koordinuoja mokykloje veikiančių metodinių grupių veiklą, telkdama mokytojus

ugdymo dermei, tęstinumui ir kokybei užtikrinti;

16.3. nagrinėja mokytojų kvalifikacijos tobulinimo poreikius, nustato jos prioritetus;

16.4. inicijuoja mokytojų bendradarbiavimą, gerosios pedagoginės patirties sklaidą,

bendradarbiavimą su mokytojų asociacijomis, kitomis nevyriausybinėmis organizacijomis, švietimo

pagalbos įstaigomis ir kt.;

16.5. kartu su mokyklos vadovu, jo pavaduotojais ugdymui, ugdymą organizuojančiais

skyrių vedėjais nagrinėja ir planuoja ugdymo turinį, ugdymo proceso aprūpinimą, ugdymo kokybę

ir ugdymo inovacijų diegimą;

16.6. prireikus vertina mokytojų metodinius darbus bei mokytojų praktinę veiklą;

16.7. teikia siūlymus metodinėms grupėms, mokyklų vadovui, jo pavaduotojams,

metodiniams būreliams, mokyklų metodinei tarybai.

**17. Rajono Metodinių būrelių funkcijos:**

17.1. nustato būrelio metodinės veiklos prioritetus;

17.2. nagrinėja ugdymo turinio įgyvendinimo sėkmingumą, inicijuoja mokytojų gerosios

patirties sklaidą ugdymo įstaigose;

17.3. vertina ir recenzuoja mokytojų parengtus metodinius darbus, metodines priemones,

mokymo ir mokymosi priemones ir, autoriams pritarus, inicijuoja ir koordinuoja jų sklaidą;

17.4. nustatyta tvarka dalyvauja vertinant mokytojų praktinę veiklą, teikia rekomendacijas

mokytojams, siekiantiems įgyti mokytojo metodininko ir mokytojo eksperto kvalifikacines

kategorijas;

17.5. inicijuoja naujas kvalifikacijos tobulinimo programas;

17.6. teikia siūlymus mokytojams, metodinėms grupėms, metodinėms taryboms, mokytojų

asociacijoms, nevyriausybinėms organizacijoms, ir kt.

**18. Rajono metodinės tarybos funkcijos:**

18.1. dalyvauja formuojant dalykų ugdymo turinio politiką regione, nustato jos prioritetus;

18.2. tvirtina ir recenzuoja dalykų mokytojų parengtus metodinius darbus, mokymo ir

mokymosi priemones, inicijuoja jų sklaidą regione;

18.3. steigėjui delegavus, dalyvauja vertinant mokytojų praktinę veiklą, teikia

rekomendacijas mokytojams, siekiantiems įgyti mokytojo metodininko ir mokytojo eksperto

kvalifikacines kategorijas;

18.4. inicijuoja dalykų mokytojams skirtų kvalifikacijos tobulinimo programų rengimą ir

įgyvendinimą regione, atsako už seminaro darbotvarkės įgyvendinimą;

18.5. teikia siūlymus mokytojams, mokyklos ugdymo sričių mokytojų metodinėms grupėms,

mokyklos metodinei tarybai, socialiniams partneriams metodinės veiklos klausimais;

18.6. analizuoja regiono mokytojų kvalifikacijos poreikius;

18.7. teikia pasiūlymus įtraukiant renginius į Švietimo ir sporto skyriaus mėnesio planus;

18.8. vykdo kitas metodinės tarybos funkcijas, deleguotas aukštesnės švietimo institucijos.

18.9. metodinė taryba renkama ne trumpesniam kaip dvejų metų laikotarpiui.

**V. METODINIŲ BŪRELIŲ, MOKYKLŲ METODINĖS TARYBOS, VEIKLOS ORGANIZAVIMAS**

**19. Metodinio būrelio veikla :**

19.1. metodiniam būreliui priklauso visi rajone dirbantys tą patį dalyką dėstantys mokytojai,

pagalbą teikiantys specialistai, mokyklų direktorių pavaduotojai ugdymui, veikloje gali dalyvauti ir

neformaliojo švietimo mokyklų mokytojai;

19.2. metodiniam būreliui vadovauja pirmininkas, kurį renka būrelio nariai slaptu ar atviru

balsavimu, paprastąja balsų dauguma ne trumpesniam kaip 3 metų laikotarpiui.

19.3. metodinis būrelis gali turėti pavaduotoją, kuris, nesant pirmininkui, atlieka jo

funkcijas;

19.4. veiklą dokumentuoja sekretorius, kurį renka būrelio nariai slaptu ar atviru balsavimu

paprastąja balsų dauguma ne trumpesniam kaip 3 metų laikotarpiui.

19.5. posėdis teisėtas, kai jame dalyvauja ne mažiau kaip pusė būrelio narių;

19.6. posėdžiai vyksta ne rečiau kaip 2 kartus per metus;

19.7. būrelio pirmininkas nariams atsiskaito vieną kartą per metus;

19.8. metodinio būrelio dokumentai (veikos planai / programos, protokolai) saugomi Švietimo ir sporto skyriuje bei e-laikmenoje pas tuo metu pirmininko pareigas einantįjį asmenį;

19.9. metodinio būrelio planai/programos derinami su dalyką kuruojančiais Šakių rajono

savivaldybės administracijos Švietimo ir sporto skyriaus specialistais.

**20. Rajono metodinės tarybos veikla:**

20.1. metodinę tarybą sudaro Šakių rajono savivaldybės administracijos Švietimo skyriaus

specialistai, kuruojantys metodinę veiklą, metodinių būrelių pirmininkai ir kitų nevyriausybinių organizacijų, projektų deleguoti mokytojai ;

20.2. metodinei tarybai vadovauja pirmininkas, renkamas metodinės tarybos narių slaptu ar

atviru balsavimu paprastąja balsų dauguma ne trumpesniam kaip 3 metų laikotarpiui;

20.3. Rajono metodinė taryba atviru balsavimu renka koordinacinę tarybą ne trumpesniam kaip 3 metų laikotarpiui;

20.4. veiklą dokumentuoja sekretorius, renkamas metodinės tarybos narių paprastąja balsų

dauguma slaptu ar atviru balsavimu ne trumpesniam kaip 3 metų laikotarpiui;

20.5. posėdis teisėtas, kai jame dalyvauja daugiau nei 51 % tarybos narys;

20.6. posėdžiai vyksta ne rečiau kaip du kartus per metus;

20.7. tarybos pirmininkas nariams atsiskaito vieną kartą per metus;

20.8. veiklos planas/programa derinama su metodinę veiklą kuruojančiais Šakių rajono

savivaldybės administracijos Švietimo ir sporto skyriaus specialistais;

20.9 .tarybos dokumentai (veiklos planas/programa, protokolai) saugomi Šakių rajono savivaldybės Švietimo ir sporto skyriuje.

21. Rekomenduojamos metodinės veiklos formos, būdai ir metodai: būrelių susirinkimai, pamokos stebėjimai, atvirų durų dienos, metodinės konsultacijos, mokslinės- praktinės bei metodinės konferencijos, stendiniai pranešimai, parodos, susirinkimai, išvykos, naujovių apžvalgos, publikacijos, konkursai, olimpiados, pedagoginių idėjų mugės, seminarai, projektinė veikla, pedagoginiai skaitymai, apskritieji stalai, metodinių darbų leidiniai ir kt.

**VI. METODINIO BŪRELIO, RAJONO METODINĖS TARYBOS NARIŲ TEISĖS,**

**PAREIGOS IR ATSAKOMYBĖ**

22. Metodinių būrelių, mokyklų metodinės tarybos nariai turi teisę:

22.1. dalyvauti mokytojų metodinių struktūrų veikloje;

22.2. organizuoti metodinį darbą pagal nuostatuose nurodytas funkcijas;

22.3. teikti siūlymus dėl metodinės, organizacinės, profesinės veiklos koregavimo;

22.4. rinktis veiklos būdus, formas;

22.5. priimant nutarimus, apsispręsti dėl balsavimo teisės.

23. Metodinių būrelių, mokyklų metodinės tarybos nariai privalo:

23.1. skatinti metodinį ir dalykinį mokytojų bendradarbiavimą;

23.2. skleisti pedagogines ir metodines naujoves, dalintis gerąja pedagogine patirtimi, skatinti ją;

23.3. dalyvauti metodinių struktūrų veikloje;

23.4. laikytis šių veiklos nuostatų.

**VII. RYŠIAI SU SOCIALINIAIS PARTNERIAIS**

24.Metodinės struktūros bendradarbiauja su:

24.1. rajono savivaldybės administracija;

24.2. ..kitomis rajone veikiančiomis metodinėmis struktūromis;

24.3. rajono pedagogine psichologine tarnyba;

24.4. kitomis šalies kvalifikacijos kėlimo institucijomis;

24.5. asociacijomis, draugijomis, fondais, leidyklomis, bibliotekomis ir kt.;

24.6. rajono savivaldybės jaunimo kūrybos ir sporto centru.

**VIII. NUOSTATŲ KEITIMAS**

25. Nuostatai gali būti keičiami Šakių rajono savivaldybės administracijos Švietimo ir sporto skyriaus, rajono metodinės tarybos iniciatyva, apsvarsčius ir pritarus metodinės tarybos posėdyje.

---------------------------------------